











pet 


AIR DS ip St dc i 


“PUBLICAŢIE PENTRU CEI 


credinta 
L.] - 9 
iubire 
speranta 





daia 
da SE ru 
0 SI 7. = „is fm ei Ai 
= TON de IND e ae poa ae 3 
n ARID Pa SR cet uda că ay. i 


24 
AI 


_ ia Se de ia. 





LR AR, II ve 5 Pet e 
a 
î- 





februarie: 
1996 -.- 
























FE 


ba Et dei 


ES Di 


2 E, 


ŞI GÂNDESC 


PĂDUREA TINEREŢII NOASTRE 


În acest pământ, răscolit o 
jumătate de veac de nebunie ateist- 
comunistă, udat cu lacrimi şi cu 
sânge şi presărat cu osemintele 
atâtor generaţii de tineri, ajung 
acum atât de felurite seminte. Unele 
provin de la cazacii crescuţi de 
veacuri pe aceste plaiuri, altele sunt 
aduse de vânturi de la răsărit şi 
apus. Oameni de toate felurile, cu 
gânduri bune sau ascunse, cu 
dragoste sau intenţii criminale, 
seamănă semințe după “comoara 
inimii lor”. Ş 

Cele mai multe vor răsări şi 


“vor creşte şi, cum se întâmplă mai 


+ 


totdeauna, spre mirarea şi durerea 
multora, buruienile vor creşte 
repede, de se pare că vor acoperi 
totul. 

Vânturi molatece, lascive, 
umede vor îndemna la creşteri 
/ropicale, buiace, fără sens şi fără 
fel, dar tot atât de repede boli 
necunoscute şi lăcuste, vor devora 
tot ce nu a crescut Sănătos. 

Arşiţa verii va seca firele ce 
nu vor avea rădăcină adâncă. 
Bruma şi înghețul vor topi tot ce nu 
are tărie şi rezistenţă. 

Vor rămâne pe loc tot ce a 
crescut după firea pământului şi 
vremurilor, în care ne-a îngăduit 
Dumnezeu să trăim. Va rămâne tot 
ce a crescul cu răbdare şi 
înțelepciune, cu credință, speranță 
şi mai ales cu dragoste. Aceste 
lăstare vor alcătui în viitor pădurea 
tinereţii creştine româneşti. 

În haosul moral şi material 
în care trăieşte tineretul românesc, 
haos întreţinut de mediile de 
informare, se cristalizează unele 
organizaţii, ce doresc să trăiască pe 
coordonatele creştine şi naţionale. 
Sunt puţine şi firave şi pe deasupra 
bătute de toate vânturile potrivnice. 
Care din ele vor fi viabile? Cele ce 
vor şti să se adapteze mai bine 
vremurilor în care trăim, cele ce 
vor intui mai bine comandamentele 
de viitor ale neamului nostru. ASta 
pe o parte. Altă condiţie este ca să 
aibă forța interioară de ase dezvolta, 
pentru că toate organizaţiile cresc, 
stagnează sau mor din pricina 
vredniciei sau  nevredniciei 
indivizilor care le compun. 

Care este datoria celor de 
pe margine? Puterea ar trebui să le 


Pas, DY 

ceară un singur lucru: să respecte cu 
strictețe legile statului, fără a pune 
stavile, în cale, căci aşa cum s-a 
dovedit în istorie, piedicile în faţa 
credințelor şi ideilor sunt zadarnice. 

Duşmanii, desigur, vor 
(rebui să-i atace, căci de-aceea sunt 
duşmani. O pădure care nu-i bătută 
de vânt se înăbuşeşte în aer stătult. 
Prietenii vor trebui să-i ajute, să-i 
certe, dar să se ferească să-i 

dădăcească. Opădure nu poate creşte 
cu araci (de susținere. 

Apoi fiecare organizaţie să 
alerge pe culoarul ei, fără să se ocupe 
prea mult de culoarele vecine. Cine 
aleargă cu ochii la vecini, se va 
împiedica şi va cădea. Și mai grav ar 
fi ca alergând, din invidie sau 
neînțelegere, să arunci cu bolovani 
în calea vecinilor tăi. Căci cele mai 
dureroase răni, ce se vindecă greu, 





Sunt cele cauzate de fraţii tăi. 

Mergând fiecare pe calea 
lui, vremea va alege ce-i alei: Ce va 
fi de la oumeni se va risipi, cum 
s-au risipit atâtea, dar ce va fi de la 
Dumnezeu va creşte şi va da rod. Să 
Hu ne trezim că ne-am împotrivit 
unei păduri ce creşte cu voia lui 
Dumnezeu, în spiritul neamului 
NoOSIru. 


lon GAVRILĂ OGORANU 























Pag. 2 Nr. 16 februarie '96 


AN Dat At Zale APARA iile 

Din start, Legea 18/1991, prin limitarea 
dreptului de proprietate la max. 10 ha. teren arabil 
echivalent, pune bazele lichidării vechilor 
proprietari de pământ, rămaşi la nivel de max. 50 
ha. teren arabil şi netezeşte drumul noilor proprietari, 
care pot cumpăra 100 ha. teren arabil (art. 46 din 
Legea 18/1991). Cu siguranţă, cei care vor putea să 
cumpere 100 ha., nu vor fi nici vechii țărani şi nici 
vechii boieri. 

Atribuirea dreptului de proprietate numai 
pentru terenurile ce se află în patrimoniul C.A.P.,, 
reduce în mod simțitor suprafața efectivă acordată 
ţăranului. Pentru diferenţa de teren, țăranul capătă 
titlul “nobil” de acționar la IAS. De asemenea, 

legea prevede la art. 10 alin. $, ca stabilirea dreptului 
de proprietate să se facă în termen de 90 de zile de 
la data publicării legii, termen care nu putea fi 
realizat. Nu precizează data desființării C.A.P.- 
ului, care, pentru asigurarea procesului de producţie, 
putea fi aleasă numai în intervalul noiembrie - 
februarie. Totodată desființarea C.A.P.-ului trebuia 
condiționată de finalizarea proiectului de parcelare 
pe proprietari, pe zonele delimitate pe planul de 
situație al comunelor. Legea nu stabileşte 
responsabilități pentru specialiştii de la comune şi 
judeţe şi nici sancțiuni pentru nerespectarea legii. 

Totuşi, legea fondului funciar a constituit 
marea speranță a țăranilor cu proprietăți mici, 
mijlocii şi a celor fără de pământ, cu toate 
ambiguităţile şi lipsurile ce o împovărează. Ea ar fi 
trebuit să asigure privatizarea agriculturii într-un 
timp foarte scurt. Condiţia ce se impunea, consta în 
respectarea literei Legii 18/1991 şi a hotărârilor 
emise de guvern. Dar nu a fost să fie aşa. 

Simpla parcurgere a acțiunilor întreprinse 
de guvernele existente după apariţia Legii 18/1991, 
scoate în evidenţă, următoarele: 

- guvernul Roman, reuşeşte să întocmească şi 
să publice la 04.03.1991 Regulamentul privind 
modul de aplicare a legii, care s-a aprobat prin 
H.G.131/1991. Regulamentul prevede suficient de 
clar, modul în care se aplică legea şi etapele ce 
trebuiesc parcurse pentru atribuirea terenurilorcelor 
în drept. Scurta perioadă a existenței guvernării 
Roman, sept. 1991, nu poate fi caracterizată decât 
ca o perioadă de pregătire a documentelor necesare 
punerii în posesie a proprietarilor. 

- guvernul Stolojan, sept. 1991 - sept. 1992, 
fără a avea o preocupare deosebită pentru 
privatizarea agriculturii, reuşeşte să îmbunătățească 
Regulamentul de aplicare a Legii 18/1991 prin 
H.G.46/1992; H.G.728/1992 şi H.G.730/1992. In 
această perioadă, comisiile comunale, cu o pregătire 
submediocră, dominate de primari, încep să 
interpreteze legea şi să nu respecte etapele de 
aplicare a legii, prevăzute în Regulament, Se atribuie 
terenurile după bunul plac al primarilor. 

Odată cu alegerile din sept. 1992, 
schimbarea stăpânilor aduce bucurie hrăpăreţilor, 
care sesizează că noii guvernanţi sunt preocupaţi de 
a arăta cu degetul către cei dinaintea lor, pentru 
toate relele prezente, fără a face o analiză asituaţiei 
din agricultură. 

În această situaţie, comisiile comunale, 
sub directa oblăduire a comisiilor judeţene, încep 
hărțuireă țăranilor prin schimbarea 
amplasamentelor, fărâmițarea terenurilor cu sol 
mai roditor, folosirea terenurilor ce trebuia trecute 
în proprietatea privată a statului, în interesul lor, 
încălcând grav legea și hotărârile guvernamenale. 

Valul de procese înregistrate la tribunalele 
judeţene, sesizările făcute la prefecturi, guvern, 
ministerul agriculturii, procentul scăzut al eliberării 
titlurilor de -proprietate, nu impresionează noul 
guvern, Urmare a cererilor şi sesizărilor făcute 
pentru abuzurile primarilor, replica cel mai-des 
folosită de guvern şi prefecturi este; V-aţi ales 
primar, descurcaţi-vă|... 

Pentru a-şi acoperi abuzurile comise prin 
nerespectarea legii şi hotărârilor guvernamentale, 
primarii, unii prefecți şi chiar unii inspectori 

guvernamentali, lansează o ofensivă directă chiar 
asupra prevederilor Legii 18/1991 şi a hotărârilor 
guvernamentale, cu justificări năstruşnice, astfel: 

- Legea 18/1991 art.8, prevede că: stabilirea 
dreptului de proprietate privată, se face, prin 
reconstituirea dreptului de proprietate, iar în art. 13, 
alin.2 din lege, se prevede că: “atribuirea terenurilor 
se face, în zona colinară, de regulă, pe vechiul 
amplasament, iar în zonele de câmpie, pe sole stabilite 
de comisie şi nu neapărat pe vechile amplasamente...”. 
Se vede clar că legiutorul stabileşte un criteriu 
esențial în atribuirea dreptului de proprietate şi anume 
“reconstituirea” care înseamnă refacerea întregului 
acolo unde s-a produs infracţiunea, deci pe vechiul 
amplasament. Totodată, în zona colinară, unde 
varietatea calității solului şi investiţiile necesare 
pentru plantarea viței de vie, pomi fructiferi, etc., 
impun păstrarea vechiului amplasament. Legiuitorul 
foloseşte locuțiunea adverbială de regulă, tocmai 
pentru a arăta că, atunci când vechiul amplasament 
este ocupat de canale, stații de pompare, clădiri, etc., 
se poate face o excepție de la regulă şi se pot atribui 
loturi din terenurile rămase disponibile. 

Setea puterii de a decide, în interesul propriu, 
face ca primarii, unii prefecți şi chiar unii inspectori 
guvernamentali, să se năpustească asupra criteriului 
stabilit de lege: reconstituirea şi asupra locuțiunii 
adverbiale: de regulă. Motivația adusă de cei ce nu 
vor să respecte legea, precum că: modificarea 
hotarelor, modificarea geometriei parcelelor, ar face 
imposibilă păstrarea vechiului amplasament, nu poate 
fi acceptată. Aceste lucrări organizatorice nu pot 
modifica suprafețele existente. Lucrările de irigații, 
canale, staţii de pompare, etc., ocupă un procent prea 
mic din suprafața arabilă pentru a constitui un 
impediment în acordarea vechiului amplasament. 

Atacuri la adresa criteriului de atribuire a 
terenurilor; reconstituirea, şi asupra locuţiunii 
adverbiale: de regulă, au fost exprimate şi de Dl. 
prefect POSTELNICU ROMEO jud. Vrancea în 
luna feb.1993, Dl. inspector guvernamental 
MOROIANU, în luna feb.1993, DI. senator NEAGU, 
în cadrul unei emisiuni T.V.R. program 2, în 1995 şi 
chiar de DI. Prim-Ministru VĂCĂROIU, pe data de 
28.11.1993 în interviul dat la T.V.R. 


Incurajați de asemenea declaraţii, primarii 


continuă şi în anii 1993, 1994 şi 1995, atribuirea 
terenurilor după bunul plac. 

Art.34 din regulamentul aprobat prin 
H.G,131/1991, prevede că: pe baza documentațiilor 
înaintate de comisiile comunale, după validarea 
acestora de către comisiile județene, se va emite 
titlul de proprietate conform model nr.27. 

Această etapă, foarte importantă în aplicarea 
corectă a Legii 18/1991 şi prevăzută în regulament 
nu a fost realizată, 

Motivarea în care se susține că: titlul de 
proprietate nu poate fi întocmit deoarece nu există 
datele necesare completării pag.2 a titlului nu poate 
sta în picioare, Instrucţiunile prevăzute în art.34 din 
regulament cer să se completeze numai datele generale 
din pag. a titlului de proprietate, date ce se găsesc 
în anexele 1-20. Titlul se cere a fi semnat de 
reprezentanţii judeţului pe pag.1. După punerea în 
posesie, ca urmare a întocmirii PROCESULUI- 
VERBAL DE PUNERE ÎN POSESIE conform 
H.G.728/1992, pag.3 ANEXĂ, se pot trece datele 
necesare pentru pag.2 a fit /ului de proprietate. 

Trebuie menţioant că PROCESUL.- 
VERBAL DE PUNERE IN POSESIE reprezintă 
documentul cel mai important al acestei acţiuni de 
privatizare a sectorului agricol. Conform H.G.728/ 
1992 pag.3 ANEXA, acest document trebuie să 
cuprindă toate elementele necesare titlului de 
proprietate pag.2: (dimensiunea parcelelor, 
coordonatele colțurilor parcelelor, vecinătăţi, 
suprafata parcelelor, etc.) şi să fie însoţit de schiţe la 
scară mare ale tarlalelor sau parcelelor care au făcut 
obiectul împărțirii suprafeței (denumiri, nr. tarla sau 
parcelă, suprafețe, numele proprietarului, scară, etc.). 

De asemenea, conform prevederilor art.36 





din regulament, punerea în posesie se face în 
prezenţa fiecărui proprietar. 

Titlul de proprietate, completat numai pe 
pag.l, semnat de oficialii județului, serveşte 
reprezentanţilor O.C.O.T. şi a Direcţiilor agricole, 
din comisiile comunale, pentru delimitarea zonelor 
şi parcelarea pe proprietari a zonelor, aşa cum 
prevede art.35 din REGULAMENT şi după aceasta 
se face punerea în posesie conform art.26 din 
Legea 18/1991 şi a art.36 din REGULAMENT. 

Aceste etape şi modul în care se întocmesc 
documentele pe fiecare etapă, sunt clar redate în 
H.G.728/1992, pag.3 ANEXA. 

- Art.17 din Legea 18/1991 prevede că, după 
atribuirea terenurilor celor prevăzuţi la art.18 
alin.l şi 3, terenurile rămase neatribuite, trec în 
domeniul privat al Statului şi pot fi date persoanelor 
interesate, prin închiriere. Practic, aceste terenuri 
nu au fost închiriate şi au rămas nelucrate. 

Pentru a ocoli prevederile Legii 18/1991 
şi a REGULAMENTULUI, se inventează o serie 
de documente fără bază legală. Aşa sunt 
ADEVERINȚELE în care se trec datele din tabelul 
general afişat la primării, dar fără a avea indicată 
zona în care se găseşte terenul. S-au emis procese- 
verbale de punere in posesie, fără a respecta 
H.G.728/1992. Aceste documente sunt semnate 
de o COMISIE DE ÎMPROPRIETĂRIRE, 
denumire ce nu se regăseşte în lege sau în hotărârile 
guvernamentale. 

Regretabil este şi faptul că Dl. Preşedinte 
ILIESCU a cerut ca ADEVERINŢELE să fie 
declarate fitluri juridice, în secvența filmată pentru 
emisiunea Viața Satului din data de 06.03.1994. 
De asemenea Dl. ministru al agriculturii, 
OANGEA, a cerut, în emisiunea Viaţa Satului din. 
14.03.1994, ca acestor adeverinţe să li se acorde 
caracterul de act normativ. Simplu ca Bună ziua! 
Nu contează că nu se respectă legea şi că în aceste 
ADEVERINŢE se includ multe abuzuri. Esenţial, 
după părerea guvernanţilor, este să se raporteze 
sarcina îndeplinită, deci emiterea tuturor titlurilor 
de proprietate. Această practică moştenită de la 
vechiul P.C.R., se reflectă şi în gândirea Dlui 
SOLCANU, care, în cadrul conferinței județene 
PDRS de la laşi, afirmă, că unul din pericolele 
existente îl reprezintă “nostalgicii întinselor moşii”, 
fără a preciza că aceşti nostalgici sunt creeaţii de 
partidul de guvernământ prin menţinerea art.46 
din Legea 18/1991, respectiv dreptul de a cumpăra 
100 ha. teren arabil, şi nu vechii boieri, care de fapt 
nu mai există. 

Cu toate că nici în forma sa prezentă 
Legea 18/1991 nu a fost respectată, după ce nu 
s-au asigurat condiţiile alcătuirii unor puternice 
gospodării ţărăneşti, după ce s-au fărâmiţat şi 
loturile atribuite, după ce s-au distrus parcurile de 
utilaje ale C.A.P., apologeții vremii lansează critici 
asupra situației actuale, declarând că nu se poate 
dezvolta marea cultură agricolă. Nimeni nu contestă 
avantajele culturilor pe suprafeţe mari, dar cine se 
Jac vinovaţi de starea de fapt? Ţăranii sau 
guvernanţii? 

Strigătele pentru dreptate exprimate de 
țărani prin cererile trimise la nivel de guvern şi 
pretecturi, sute de mii de procese intentate la 
tribunalele judeţene, au rămas în bună parte 
nerezolvate, 

Astăzi, îngrijorarea țăranilor creşte şi mai 
mult, când în parlamentul țării se discută legea 
"cadastrului social”, lege care va statua datele 
inscrise în titlurile de proprietate, titluri care nu 
respectă criteriul de bază stabilit prin Legea 18/ 
1991, respectiv, reconstituirea pe vechiul 
amplasament al dreptului de proprietate. Întrebarea 
care se pune este CINE POATE SĂRI ÎN 
AJUTORUL ACESTOR OAMENI CARE 
REPREZINTĂ TALPA ȚĂRII? 


ing. lonel CURCA 

BASARABIA ŞI BUCOVINA 
- PĂMÂNTURI ROMÂNEȘTI ÎNSTRĂINATE - 






Bucovina este 
întinderea de pământ românesc 
dinspre Carpaţi, Ceremuş şi până 
la Nistru a Ţării de Sus, cum se 
mai cheamă această parte a 
Moldovei ce se învecinează cu 
Ardealul, Maramureşul, Pocuția 
Galitiană şi părțile dinspre 
Miazăzi ale Regatului Poloniei 
de odinioară. În cuprinsul său 
se află ţinuturile Dornelor şi 
Câmpulungului, ale Sucevei şi 
Rădăuților, ale Siretului, 
Storojineţului, şi Cernăuţilor. 
Meleagurile acestea sunt de o 
neasemuită frumuseţe, 
binecuvântate şi dăruite de 
Dumnezeu cu privelişti de o 
asemenea încântare şi cu bogății 
cum rar se mai întâlnesc prin 
alte părți. 

Prin poienele falnicilor 
codrii ai Bucovinei de altădată, 
prin văile cu ape limpezi şi repede 
curgătoare hălăduiau în voie 
zimbrii legendelor de începuturi 
ale Țării Moldovei, vieţuitoare 
carpatine ce au rămas să 
dăinuiască peste veacuri, simbol 
de măreție şi statornicie, în stema 
domnească. 

Dar, din nefericire, 
acestcolțderaial Țării Moldovei 
a avuttrista soartă a înstrăinării, 
cu aproape 40 de ani înaintea 
Basarabiei. 


- câteva repere istorice - 


Împărăţia Austriei 
stăpânea Ardealulşi Maramureşul 
încă de la 1699. Atât ţării Rusiei 
cât şi împărații Austriei năzuiau 
Să-şi întindă stăpânirile peste 
întregimea Principatelor Române. 

În urma unui război 
purtat între Rusia şi Turcia pe 
parcursul anilor 1768-1774, cele 
două mari împărății au încheiat 
pacea de la Kuciuk-Kainargi 
(localitate aflată în Bulgaria de 
astăzi), pace prin care Rusia îşi 
impune “tutoratul”, un fel de 
control asupra Moldovei şi Ţării 
Româneşti. Un an mai târziu, la 5 
mai 1775, Împărăţiile Turciei şi 
Austriei încheie o înțelegere prin 
care Turcia cedează Austriei 
Bucovina, drept răsplată pentru 
ajutorul primit în războiul recent 
încheiat cu ruşii. 

În acest mod, ținuturile 
încărcate de atâta glorie şi legendă 
ale Bucovinei, cu cetatea de Scaun 
domnesc şi arhieresc a Sucevei, 
cu Mănăstirea Putnei ce-i este 
lăcaş de veşnică odihnă viteazului 
domn Ştefan cel Mare, împreună 
cu mulțime de alte sfinte lăcaşuri 
de închinăciune, au ajuns sub 
stăpânirea Curţii Imperiale de la 
Viena. 


Această răpire a 
Bucovinei s-a făcut fără război, 
prin  şiretenia diplomaților 
austrieci care au mituit pe mai 
marii dregători turci de la 
Constantinopol, cumpărând în 
acelaşi timp şi pe câțiva dintre 
marii dregători şi boieri 
pământeni. Nici domnul Moldovei 
din vremea aceea, Grigore al III- 
lea Ghica nu a rămas în afara 
încurcăturilor şi a intrigilor în care 
au fost adânc implicate şi 
amestecate şi autorităţile ruseşti 
care plănuiau de multă vreme să 
pună stăpânire pe pământurile 
româneşti. Vor reuşi prima oară, 
nu peste multă vreme, la 1812, 
când răpiră Basarabia. Domnul 
moldovean Grigore al III-lea 
Ghica a plătit cu viaţa încrederea 
în promisiunile ruseşti, fiind ucis 
în 1777, la Iaşi, din poruncă 
împărătească turcească. 

În aşa chip şi în astfel de 
împrejurări a fost desprinsă de 
Moldova partea ei cea mai 
încărcată de istorie glorioasă şi de 
binecuvântarea podoabelor şi a 
darurilor dumnezeieşti. Victimele 
unellirii străine, la care se vor fi 
adăugat - nepriceperea şi 
slăbiciunea cârmuitorilor 
băştinaşi au dus la înstrăinarea de 
aproape un veac şi jumătate a 
Bucovinei. 

Stăpânirea austriacă a 
încurajat venirea şi aşezarea în 
acest ținut românesc a multor 
neamuri străine (ruteni, ucraineni, 
polonezi, ceangăi, germani, evrei) 
aşa de mulţi încât, peste un veac de 
la desprinderea Bucovinei de 
Moldova, românii erau ameninţaţi 
să fie depăşiţi numeric de venetici. 

Prin 1780, în vremea în 
care la Viena era împărat al 
Austriei Iosif al II-lea iar Sankt 
Petersburg domnea împărăteasa 
Ecaterina a Il-a a Rusiei, cele 
două capete încoronate plănuiseră 
cucerirea Împărăției Turciei, scop 
în care s-au şi întâlnit la Moghilev 
în Ucraina de astăzi. Cu acelaşi 
prilej, cei doi împărați făcuseră 
planuri în vederea constituirii unui 
Regat al Daciei sub “ocrotire” 
rusească, cu graniță de Răsărit pe 


Nistru iar cu hotarul de Apus pe 
Olt, incluzând întrânsul cea mai 
mare parte a Moldovei şi Ţării 
Româneşti. Pe tron ar fi urmal să 
fie instalat Grigori Potemkin 
favoritul țarinei Rusiei. Planurile 
nu S-au înfăptuit; nu s-a născut 
nici Regatul Daciei şi nu a fost 
împărțită nici Împărăţia Turciei 
între celelalte două, cea a Rusiei 
şi cea a Austriei. 

În veacul trecut, când a 
avut loc reorganizarea 
Imperiului Habsburgic, devenit 
la 1876 Imperiul Austro-Ungar, 
Bucovina a fostsingura provincie 
românească înglobată Austriei 
împreună cu Galiţia. Celelalte 
ținuturi româneşti - Ardealul, 
Banatul, Crişana şi 
Maramureşul - rămăseseră 
provincii aparţinând de Ungaria. 

Când s-a făcut România 
Mare, la 1918, Bucovina a fost 
cea de a doua provincie 
românească unită la 28 
noiembrie cu Regatul României 
din care a făcut parte în 
întregimea ei până în iunie 1940. 
Atunci, în urma Ultimatului 
sovietic, partea de Nord a 
Bucovinei, adică judeţele 
Cernăuți şi Storojineț precum şi 
o parte din județul Rădăuţi au 
împărtăşit soarta Basarabiei şi a 
Tinutului Herţei. 

Eliberată în 1941 de 
către Armata Regală Română 
participantă la Cruciada 
împotriva bolşevismului, 
Bucovina de Nord este reocupată 
de Armata Roşie sovietică în 1944 
şi reanexată la Ucraina, în cadrul 
U.R.S$.S. Nici astăzi, soarta 
românilor bucovineni, 
basarabeni şi maramureşeni ce 
trăiesc sub stăpânire ucraineană 
nu este deloc de invidiat. 
Ameninţaţi cu deznaţionalizarea 
şi asimilarea,  umiliţi şi 
desconsideraţi de către 
autoritățile statului ca şi de 
populaţia majoritară slavă, 
consângenii noştri din Bucovina 
de Nord au grabnică şi mare 
nevoie de ajutorul fraţilor din 
Patria Mamă. 

CONSTITUȚIA ILIESCU 





La 21 Noiembrie 1991. deputaţii şi senatorii 
care alcătuiau Adunarea Constituantă şi-au spus 
cuvântul asupra noii Constituţii a României. ŞI cum 
la alegerile din Mai 1990, Frontul Salvării Naţionale 
avându-l în frunte pe preşedintele lon Iliescu, câştigase 
alegerile, nu a surprins pe nimeni votul aprobator al 
majorității “aleşilor naţiunii”. Din cei 510 deputaţi şi 
senatori. 414 au votat pentru Constituţie şi numai 96 
s-au pronunţat împotriva ei. 

Zorul cu care lon Iliescu a ținut să se voteze 
o nouă constituţie se explică prin teama sa şi a 
tovarăşilor săi comunişti de restaurarea monarhiei. 

Aşa cum îşi reamintesc oamenii în vârstă şi 
cum pot să afle şi cei tineri. citind istoria adevărată a 
epocii comuniste, la 30 Decembrie 1947, în plină 
ocupaţie sovietică, Gheorghe Gheorghiu-Dej, 
conducătorul Partidului Comunist şi Petru Groza, 
primul ministru al guvernului instalat de sovietici la 
6 Martie 1945, l-au forțat pe Regele Mihai |, monarhul 

legitim al țării. să semneze actul de abdicare. Prin 
această acțiune criminală se punea capăt existenței 
monarhiei constituţionale. instituția fundamentală a 
țării, sub a cărei conducere au fost înfăptuite cele 
două mari împliniri din istoria modernă a României: 
Independența și România Mare. 

Constituţia votată în Noiembrie 1991 
deschidea calea menţinerii la putere a comuniştilor 
care. în vâltoarea evenimentelor din Decembrie *89, 
după ce l-au asasinat pe Nicolae Ceauşescu, s-au 
instalat în locul lui la conducerea țării. Pentru a putea 
însă folosi această cale trebuiau îndeplinite două 
condiţii: realegerea lui Ion Iliescu în funcţia de 
preşedinte al României şi câştigarea alegerilor 
parlamentare. 

Realegerea lui lon Iliescu ca preşedinte 
însemna garanţia menţinerii comuniştilor în toate 
funcţiile de conducere ale statului. Cât priveşte 
câştigarea alegerilor parlamentare, această reuşită 
garanta atât posibilitatea adoptării numai a acelor legi 
care asigurau menținerea şi protejarea instituțiilor 
comuniste, cât şi dreptul de a forma un guvern care să 
vegheze ca legile comunsite să fie aplicate întocmai. 
In acelaşi timp, acest guvern avea datoria să împiedice 
a fi traşi la răspundere, pentru faptele lor, atât cei 
vinovaţi de crime şi fărădelegi săvârşite în cei 45 de 
ani de dictatură comunistă, cât şi cei cu mâinile pătate 
de sângele celor uciși în zilele aşa zisei “revoluții” din 
Decembrie '89. 

Pentru comunişti, alegerile din 1992 s-au 
dovedit mai greu de câștigat decât cele din 1990. Intre 
timp, o bună parte din populaţia țării a reuşit să se 
elibereze de frica de autorităţi şi a înțeles că atâta 
vreme cât țara va fi guvernată de comunişti există 
puţine speranţe pentru o schimbare în bine. In această 
situaţie, lon Iliescu şi comuniştii din jurul său, au 
făcut apel la metode mai rafinate şi mai perfide pentru 
a păcăli încă o dată populaţia. Şi din păcate au reuşit, 
chiar dacă victoria comuniștilor la alegerile din 1992 
nu au avut amploarea celei din 1990, 


PUII PARTIDULUI COMUNIST 


O primă mișcare tactică făcută de comunişti 
a fost înființarea mai multor partide politice desprinse 
din Partidul Comunist. În felul acesta Ion Iliescu 

arunca praf în ochii Occidentului, arătând că în România 
funcționează pluralismul politic şi democrația, dar uita 
să spună că noile partide politice nu sunt altceva decât 
măşti în spatele cărora se ascundea, pentru a supraviețui, 
Partidul Comunist. In acelaşi timp, el reuşea să înşele 
Şi populaţia ţării, încă nematurizată plolitic, oferindu-i, 





ca la o tarabă, partide pentru gustul fiecăruia. 

Trunchiul principal al Partidului Comunist a 
devenit Partidul Democraţiei Sociale din România 
(PDSR). Acest partid avea în fruntea sa elita comunistă, 
pregătită în această direcţie la înaltele şcoli comuniste 
din ţară şi de la Moscova, oameni cu cugetul încărcat 
de povara responsabilităţii pentru tot răul din perioada 
dictaturii comuniste, 

Pentru cei care nu voiau să se rupă, nici măcar 
de formă. de vechiul comunism a fost înființat Partidul 
Socialist al Muncii (PSM), condus de două figuri 
odioase: tov. Ilie Verdeț, fost prim-ministru al lui 
Nicolae Ceauşescu şi poetul Adrian Păunescu, 
neruşinatul cântăreț de la curtea fostului dictator. 

In Ardeal, după ce a fost stârnită, în mod 
artificial, teama de “pericolul maghiar”, a apărut 
Partidul de Uniune Naţională Română (PUNR), 
avându-l conducător pe activistul comunist Ghe. Funar. 
Rolul atribuit acestui partid era să întreţină printr-un 
fals naționalism discordia între români şi unguri, 
abătându-se astfel de la adevărata primejdie care 
ameninţă existența neamului românesc: imperialismul 
rusesc. O manevră în care se pare că preşedintele Ion 
|liescu este implicat direct prin legăturile sale tainice 
cu Moscova, legături asupra cărora pluteşte încă o 
ceaţă deasă. 

Pentru a canaliza pornirile naţionaliste ale 
celor care înțelegeau naționalismul ca un comunism 
naţional, a fost creat Partidul România Mare (PRM), 
condus de poetul de la curtea soților Ceauşescu, C. 
Vadim Tudor. Membrii acestui partid erau recrutaţi 
din foştii securiști şi politruci din armată care, pentru a- 
şi justifica faptele, pretindeau că luptătorii anticomunişti 
ar fi fost “bandiți” şi ei. ca adevăraţi “patrioți”, i-au 
urmărit, recurgând chiar la asasinat pentru “binele 
țării”. 

Şi în sfârşit, ultimul pui al Partidului Comunist 
a fost Partidul Democrat Agrar din România 
(PDAR). Cadrele acestui partid care pretindea că apără 
interesele țărănimii erau recrutate, în cea mai mare 
parte, din rândul foştilor vătali şi colhozurilor, 
agronomii, brigadierii, contabilii, mapgazionerii, într- 
un cuvânt lipitorile care exploatau munca colectiviştilor. 


FEREASTRA MINCIUNILOR 





Pentru a-i determina pe alegători să voteze 
cele cinci partide comuniste menţionate mai sus, Puterea 

a folositdin plinteleviziunea ca mijloc de propagandă. 

Propaganda comunistă prin televiziune s-a 
adresat, cu precădere, locuitorilor satelor. Dacă la 
orase, partidele de opoziţie, grupate în Convenţia 
Democratică puteau să-şi prezinte intențiile şi 
programul prin unele ziare, la țară, ziarele Opoziţiei 
nu reuşeau să pătrundă. Puterea comunistă avea grijă 
ca glasul Opoziţiei să nu se audă la țară, astfel ca 
singurul mijloc de informaţie politică pentru ţărani 
era televizorul. Ofereastră prin care comuniştii puteau 
pătrunde, nestingheriţi, în casele oamenilor spre a-şi 
revărsa propaganda ticăloasă. Ei încercau ca prin 
promisiuni lipsite de temei să-i determine pe 
telespectatori să-i voteze şi, în acelaşi timp, prin 
calomnii la adresa conducătorilor Opoziției, să-l 
îndepărteze de cei care, întradevăr, doreau binele 
țării. 


REPETIŢIA GENERALĂ DIN MAI 


In ciuda risipei de mijloace de propagandă, 
comuniştii nu au fost siguri dacă minciunile lor şi-au 
făcut efectul dorit. Ca urmare, pentru a fi siguri că nu 
vor pierde pârghiile de conducere a statului, 
Preşedinţia, Parlamentul şi Guvernul, ei au organizat 
o repetiție generală a alegerilor, programând mai întâi 
alegerile de primari şi consilieri comunali, orăşeneşti 
Şi judeţeni. Având rezultatele acestor alegeri, pe care 
le-au lăsat să se desfăşoare liber, puteau să-şi dea 
seama unde le era primejduită situația şi, mai ales, 
cum trebuiau să intervină acolo unde poporul nu-i 
voia. 





Cu ajutorul rezultatelor de la alegerile locale, 
strategii comunişti ai procesului electoral au stabilit 
direcţiile în care urmau să-şi concentreze eforturile. 
unde să pună accentul pe propagandă, dar mai ales 
unde să intervină falsificând rezultatele. Şi cum 
falsificarea rezultatelor alegerilor constituie o veche 
practică a regimurilor comuniste, această operaţie 
murdară a fost pusă la punct, cu meticulozitate de 
profesionişti din cadrul Securității pe care guvernarea 
lon Iliescu i-a păstrat şi ocrotit pentru situaţii orele, 
aşa cum se anunțau a fi alegerile prezidenţiale şi 
parlamentare din Septembrie. 


SUCCESUL COMUNIST DIN SEPTEMBRIE | 


La alegerile prezidenţiale şi parlamentare 
din Septembrie 1992, partidele comunsite au reuşit, 
din nou, să înfrângă Opoziția, reprezentată de 
Convenţia Democratică. Nu a mai fost o înfrângere de 
proporțiile celei din Mai 1990, dar comuniştii au 
reuşit să-l menţină pe lon Iliescu preşedinte al ţării. să 
aibă o majoritate confortabilă atât în Camera 
Deputaţilor cât şi în Senat şi să tormeze un guvern de 
culoare roşie. Prin această victorie aveau asigurată 
guvernarea pentru o perioadă de încă patru ani. 
Răstimp pe care l-au folosit din plin pentru a-şi 
consolida puterea în aşteptarea alegerilor din acest 
an, pecare ardori să le câştige, ca şi pe cele precedente. 
In ce măsură vor reuşi, este preu de spus. Totul 
depinde de cât de hotărât este poporul român de a-i 
înlătura de la putere pe cei care au adus țara pe 
marginea prăpastiei în cei şase ani de când o 
guvernează. 

Să nu se uite însă că speranţa comuniştilor de 
a obține o nouă victorie electorală se bazează pe 
sprijinul care-l aşteaptă de la țărănime. Ar (i păcat ca 
acest calcul să se adeverească. Ţăranii trebuie să 
înțeleagă că viitorul lor, al statului românesc şi al ţării 
depinde de hotărârea cu care anul acesta, în Septembrie 
vor spune un NU categoric comunismului. 

